Nordsachsenin piirikunta

Nordsachsenin piirikunta (saks. Landkreis Nordsachsen) on piirikunta Saksan Saksin osavaltiossa. Piirikunta luotiin vuonna 2008 Saksin piirikuntauudistuksen yhteydessä yhdistämällä aiemmat Torgau-Oschatzin ja Delitzschin piirikunnat. Nordsachsenin 197 673 asukasta ovat hajaantuneet 30 kuntaan, joiden yhteenlaskettu pinta-ala on 2 028,56 neliökilometriä. Tällöin Nordsachsen on pinta-alaltaan Saksin neljänneksi suurin piirikunta, vaikka väkiluku on pienin. Piirikunnan suurin kaupunki on Delitzsch, mutta pääkaupunki on aiempi hallintokeskus Torgau. Muita suuria kaupunkeja ovat Eilenburgin, Schkeuditzin ja Oschatzin kunnat.